cyanic-selkie/wikianc huggingface dataset:
தாசோஸ்
thumb|280x280px| தாசோஸ் (மேற்கிலிருந்து) தாசோஸ் (Thasos அல்லது Thassos  ) என்பது ஒரு கிரேக்க தீவு ஆகும். புவியியல் ரீதியாக இது வடக்கு ஏஜியன் கடலின் ஒரு பகுதியாகும். ஆனால் நிர்வாக ரீதியாக கவாலா பிராந்திய அலகு, மாசிடோனியாவின் ஒரு பகுதியாகும். இது வடக்கே உள்ள பெரிய கிரேக்க தீவாகும். மேலும் கிரேக்கத் தீவுகளில் பரப்பளவில் 12 வது பெரிய தீவாகும். தீவில் உள்ள மிகப்பெரிய நகரத்தின் பெயர் தாசோஸ் (அதிகாரப்பூர்வமாக லிமெனாஸ் தாசோ, "போர்ட் ஆஃப் தாசோஸ்" என அழைக்கப்படுகிறது) ஆகும். இந்த நகரம் தீவின் வடக்குப் பகுதியில், கிரேக்கத்தின் பிரதான நிலப்பகுதிக்கு எதிரே அமைந்துள்ளது. மேலும் இது கெரமோட்டியிலிருந்து சுமார் 10 km தொலைவில் அமைந்துள்ளது. தசேஸ் தீவு பழங்காலத்திலிருந்தே அதன் மிதவெப்ப நீர் ஊற்று குளியல் வளாகங்களுக்காக அறியப்படுகிறது.
தாசோசின் பொருளாதாரமானது மரம் (காடுகள் நிறைந்தது), பளிங்கு சுரங்கங்கள், ஆலிவ் எண்ணெய், தேன் ஆகியவற்றை நம்பியுள்ளது. மற்ற கிரேக்க தீவுகளின் அளவிற்கு இல்லாவிட்டாலும், 1960களில் இருந்து சுற்றுலாவும் முக்கியத்துவம் பெற்றுள்ளது.
குறிப்புகள்
பகுப்பு:பண்டைய கிரேக்க நகர அரசுகள் பகுப்பு:டெலியன் கூட்டணி உறுப்பினர்கள் பகுப்பு:கிரேக்கத் தீவுகள் பகுப்பு:Coordinates on Wikidata
அறச்சலூர் இசைக்கல்வெட்டு
அறச்சலூர் இசைக்கல்வெட்டு, ஈரோடு மாவட்டம் அரச்சலூர் என்னும் ஊரில் உள்ள நாகமலைக் குன்றில் கி.பி இரண்டாம் நூற்றாண்டில் எழுதப்பட்ட இசைக்குறிப்புக் கல்வெட்டைக் குறிப்பிடுகின்றது. இக்கல்வெட்டில் த-தை-தை என்பன போன்ற இசையமைதிகளுக்கான குறிப்புகள் (ஸ்வரங்கள்) உள்ளதாக இம்மலையின் முன்புறமுள்ள பலகை கூறுகிறது. சமணர்களின் படுக்கையாகவும் இங்குள்ள குகை இருந்துள்ளது. பாறையில் செதுக்கப்பட்ட உணவுத் தட்டும் குவளையும் இங்குள்ளது. எழுத்தும் புணருத்தான் மணிய வண்ணக்கன் சாத்தன் என்று எழுதப்பட்ட கல்வெட்டும் ஓரிணை மாந்தரின் ஆடற்காட்சியுள்ள பாறைச் சித்திரமும் எழுதப்பட்டுள்ளது. வண்ணக்கன் என்பவன் பொன்னையும் மணியையும் மாற்று (தரம்) பார்ப்பவன். "தமிழின் மிகத் தொன்மையான இசைக்கல்வெட்டு இதுவே" என்று மலையின் முகப்பில் தமிழக அரசின் தொல்பொருள் ஆய்வுத் துறையால் வைக்கப்பட்டுள்ள பலகை கூறுகிறது.
அமைவிடம்
இது ஈரோட்டிலிருந்து சுமார் 20 கிலோமீட்டர் தொலைவில் உள்ளது. கரூர், திருப்பூர் ஆகிய ஊர்களுக்கு மையப்பகுதியில் இவ்வூர் உள்ளது. இவ்வூர் கொங்கு மண்டலத்திற்குட்பட்டது. மலையின் பக்கவாட்டிலிருந்தோ மேலேயிருந்தோ பார்க்கும்போது கிழமேலாக சுமார் பத்து கிலோ மீட்டர் நீளத்திற்கு பாம்பு போல் தோன்றுவதால் இம்மலை நாகமலை எனவும் அழைக்கப்படுகிறது
காலம்
இக்கல்வெட்டும் சித்திரமும் ஒரே நபரால் எழுதப்பட்டவையா, அருகிலுள்ள தட்டு குவளை போன்ற பாறைச் செதுக்கங்கள் சமணர்களால் உருவாக்கப்பட்டவையா என்பன போன்ற விவரங்கள் அறியப்படமுடியவில்லை. ஆனால் எழுத்தும் புணருத்தான் மணிய வண்ணக்கன் சாத்தன் என்றுள்ள வட்டெழுத்துக்குறிப்பின் வடிவத்தைக் கொண்டு இது கி.பி.இரண்டாம் நூற்றாண்டில் எழுதப்பட்டது என ஆய்வாளர்கள் சான்றுரைத்ததாக அறியலாம்.
சமணர் படுக்கை
இப்பகுதியிலிருந்து சுமார் இருபது மைல் தொலைவுள்ள பெருந்துறை விஜயமங்கலத்தில் சமண மதத் தீர்த்தங்கரர் வழிபாட்டுத்தலம் இருந்தமைக்கான சான்றுள்ளதால் இவ்வறச்சலூர் நாகமலைப் பாறைக் குகைகளிலும் சமணர்களே படுக்கையமைத்துத் தங்கியிருந்திருப்பர் என ஊகிக்கமுடிகிறது.
இசையெழுத்து பதிவுக் காட்சி
1
2
அமைதி பற்றி
5 எழுத்துகள் 5 வரிசைகளில் உள்ளன. சமணர் படுக்கைகளுக்கு மேலே வலப்புறத்தில் உள்ளன. இவை இடமிருந்து வலம், வலமிருந்து இடம், மேலிருந்து கீழ், கீழிருந்து மேல் என்று எப்படிப் படித்தாலும் ஓரிசையாக வருகின்றன. அடியார்க்கு நல்லார் தம் சிலப்பதிகார உரையில் பாலை என்னும் படவடிவ இசைக்குறிப்புகள் உண்டு என்றும், அது வட்டப் பாலை, சதுரப் பாலை என இரு வகைப்படும் என்றும் குறிப்பிட்டுள்ளார். அவற்றுள் இக் கல்வெட்டில் உள்ளவை சதுரப் பாலை இசை ஆகும். இந்தக் கல்வெட்டில் பயன்படுத்தப்பட்டுள்ள எழுத்துக்களில் தாமிழி என்னும் பிராமி எழுத்துக்களும், வட்டெழுத்தின் தொடக்க நிலை எழுத்துக்களும் உள்ளன. இந்த எழுத்துக்களுக்கு அருகில் மனித உருவக் கீறல்களும், சூலம், அருகன் முக்குடை போன்ற வடிவங்களும் உள்ளன.
வெளியிணைப்புகள்
பகுப்பு:தமிழ்நாட்டுக் கல்வெட்டுக்கள் பகுப்பு:ஈரோடு மாவட்டம்
டூலெட்
டூலெட் (To let) 2018இல் இந்தியாவில் தமிழ்-மொழியில் வெளிவந்த குறும்படமாகும்.. இதை எழுதி, இயக்கி, ஒளிப்பதிவு செய்தவர் செழியன். இவரது மனைவி பிரேமா இப்படத்தை தயாரித்துள்ளார். இதில் சந்தோஷ் ஸ்ரீராம், சுசீலா மற்றும் தருண் நடித்துள்ளனர். இது 65வது தேசிய திரைப்படவிழாவில் சிறந்த தமிழ் திரைப்படத்திற்கான தேசிய விருதினையும், கோவா வில் நடைபெற்ற 49வது சர்வதேச திரைப்பட விழாவில் சிறப்பு நடுவர் பரிந்துரை விருதினையும் பெற்றது.
கதை சுருக்கம்
இளங்கோ திரைப்படத்துறையில் உதவி இயக்குனராக வேலை பார்க்கிறான். அவன் தனது மனைவி அமுதா மற்றும் 5 வயது நிரம்பிய தனது மகன் சித்தார்த்துடன் ஒரு வாடகை குடியிருப்பில் வசித்து வருகிறான். அந்த வீட்டின் உரிமையாளர் தகவல் தொழில்நுட்பம் துறையில் வேலை பார்ப்பவர்களுக்கு வீட்டை வாடகைக்கு விட்டால் அதிகமாக பணம் கிடைக்கும் என்று எண்ணுகிறார். அதனால்,இளங்கோ குடும்பத்தினரை 30 நாட்கள் கெடு வைத்து வீட்டைக் காலி செய்யும்படி கூறுகிறார். வாடகை வீட்டிலிருந்த குடும்பத்தை காலி செய்யும்படி வீட்டின் உரிமையாளர் கூறுவதால் ஏற்படும் சிக்கல்களை சித்தரிக்கிறது.
தயாரிப்பு
டூலெட் திரைப்படம், செழியன்-பிரேமா தம்பதியினரின் பட நிறுவனம் மூலம் வெளிவந்தது. இப் படத்தின் மூலம் செழியன் இயக்குநராக அறிமுகமானார். செழியன் இப்படத்திற்கு திரைக்கதை எழுதி ஒளிப்பதிவு செய்துள்ளார் யதார்த்தமான திரைப்படக் காட்சிகளை உணர்த்தும் போது, பாடல்கள் மற்றும் வேறு இசைக்கு இடமில்லாததால் பாடல் காட்சிகளைத் தவிர்த்ததாக கூறியுள்ளார். இத்திரைப்படத்தில், வானொலி, தொலைக்காட்சியின் சத்தம், மக்கள் பேசிக்கொள்வது மற்றும் சாலையில் செல்லும் வண்டிகள் ஏற்படுத்தும் ஓசை இவையனைத்துமே படத்தின் இசைத் தேவையை பூர்த்தி செய்துவிட்டதாக குறிப்பிடுகிறார். புதுமுக நடிகர்களைக் கொண்டு இப்படம் 25 நாட்களில் முடிக்கப்பட்டது..
வெளியீடு மற்றும் வரவேற்பு
2017 மற்றும் 2018ம் ஆண்டு நடைபெற்ற பல்வேறு திரைப்பட விழாக்களில் இது திரையிடப்பட்டது. 2017இல் கல்கத்தா சர்வதேச திரைப்பட விழாவில் சிறந்த படமாக தேர்வு செய்யப்பட்டது. இத்திரைப்படம் 21 பெப்ரவரி 2019 இல் திரைக்கு வந்தது.
விமர்சனங்கள்
ஆஸ்கார் விருது பெறா ஈரானிய இயக்குநர் அஸ்கர் ஃபர்ஹாடி, இது முழுமையான திரைப்படம் எனகூறினார். இந்தியத் திரைப்படத் தயாரிப்பாளர் அடூர் கோபாலகிருஷ்ணன் இந்தத் திரைப்படத்தை மிகவும் புத்திசாலித்தனமான, அழகிய திரைப்படம் என பாராட்டினார் மற்றும் ஸ்ரீலங்கா திரைப்பட தயாரிப்பாளர் பிரசன்ன வித்தனகே உண்மையான அக்கறையுடன் எடுக்கப்பட்ட ஒரு உண்மையான திரைப்படம் என்று இந்த படத்தையும் பாராட்டினார்.[
விருதுகள்
இப்படம் 65 ஆவது தேசிய பட விழாவில் சிறப்பம்சமான தமிழ்ப்படம் என்ற பிரிவில் விருதைப் பெற்றுக் கொண்டது. 2017 கொல்கத்தா திரைப்பட விழாவில், சிறந்த இந்தியப் படத்துக்கான விருதைப் பெற்றது. திரைக்கு வரும் முன்னரே 26 சர்வதேச விருதுகளை வென்றும், விருதுக்காக 80 முறை முன்மொழியப்பட்டும் உள்ளது.
வெளிப்புற இணைப்பு
பகுப்பு:2019 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள்
1906 இடைச்செருகிய ஒலிம்பிக் விளையாட்டுப் போட்டிகள்
1906 இடைச்செருகிய ஒலிம்பிக் விளையாட்டுக்கள் அல்லது 1906 ஒலிம்பிக் விளையாட்டுக்கள் கிரேக்கத்தின் ஏதென்சில் நடைபெற்ற பன்னாட்டு பல்துறை விளையாட்டுப் போட்டிகள் ஆகும். அவை நிகழ்த்தப்பட்டபோது ஒலிம்பிக் விளையாட்டுக்கள் என்று கருதபட்டு "ஏதென்சில் இரண்டாம் பன்னாட்டு ஒலிம்பிக் விளையாட்டுப் போட்டிகள்" என்று பன்னாட்டு ஒலிம்பிக் குழுவால் அழைக்கப்பட்டது. இந்த விளையாட்டுக்களில் பங்கேற்ற வெற்றியாளர்களுக்கு பதக்கங்கள் வழங்கப்பட்டாலும் இன்று இந்தப் பதக்கங்களை பன்னாட்டு ஒலிம்பிக் குழு அங்கீகரிக்கவில்லை. லோசானிலுள்ள ஒலிம்பிக் அருங்காட்சியகத்திலும் இந்தப் பதக்கங்கள் காட்சிப்படுத்தப்படாது உள்ளன.
தோற்றம்
முதல் இடைச்செருகிய ஒலிம்பிக் விளையாட்டுக்கள் பன்னாட்டு ஒலிம்பிக் குழுவால்  1901இல் நடத்தத் திட்டமிடப்பட்டிருந்தது. ஒவ்வொரு நான்காண்டுகளுக்கு ஒருமுறை பல நாடுகளில் நிகழ்த்தவிருந்த ஒலிம்பிக் போட்டிகளுக்கு நடுவே எப்போதுமே ஏதென்சில் நடக்குமாறு இந்த ஒலிம்பிக் போட்டிகள் திட்டமிடப்பட்டன. இது ஒரு பிணக்குத் தீர்வாகவே எழுந்தது: 1896இல் ஏதென்சில் கிரேக்கர்கள் வெற்றிகரமாக ஒலிம்பிக் போட்டிகளை நடத்தியபிறகு அங்குதான் ஒவ்வொரு ஆண்டும் ஒலிம்பிக் போட்டிகள் நடைபெற வேண்டும் என்று கோரிக்கை வைத்தனர். அங்கு விளையாட்டரங்குகளின் கட்டமைப்புகள் இருந்தமையாலும் நன்றாக ஒழுங்குபடுத்தும் திறன் கொண்டிருந்தமையாலும் பன்னாட்டு ஒலிம்பிக் குழுவில் பல நாடுகள் இதனை ஆதரித்தன. இருப்பினும் குழுவின் நிறுவனரான பியர் தெ குபர்த்தென் இத்தகைய அமைப்பைக் கடுமையாக எதிர்த்தார். ஒலிம்பிக் இயக்கத்தை உலகெங்கும் எடுத்துச் செல்லத் திட்டமிட்டிருந்த அவர் அத்தகைய முதல் போட்டிகளை பாரிசில் 1900ஆம் ஆண்டு நடத்த திட்டமிட்டிருந்தார்.
ஆனால் 1900இல் பாரிசில் நடந்த ஒலிம்பிக் போட்டிகளும் 1904இல் ஐக்கிய அமெரிக்காவில் நடந்த போட்டிகளும் எதிர்பார்த்த வரவேற்பைப் பெறாததால் ப.ஒ.கு கிரேக்கக் கருத்துருவை ஏற்று ஏதென்சில் இரண்டாவது தொடரை முதல் தொடருக்கு நடுவில் நடத்த ஒப்புதல் அளித்தது. அனைத்து போட்டிகளுமே பன்னாட்டு பல்திறன் விளையாட்டுப் போட்டிகளாயிருக்கும்; இரண்டிற்குமான வேறுபாடு ஒரு தொடர் குபர்த்தெனின் கருத்துருப்படி வெவ்வேறு நாடுகளில் நடக்க, மற்றொரு தொடர் கிரேக்கக் கருத்துருப்படி ஏதென்சை நிரந்தர தாயகமாகக் கொண்டு கிரேக்கத் தேசிய ஒலிம்பிக் குழுவால் ஒருங்கிணைக்கப்படும். 1902ஆம் ஆண்டு மிக அண்மையில் இருந்தமையால் ஏதென்சின் இரண்டாம் ஒலிம்பிக் விளையாட்டுப் போட்டிகள் 1906இல் நடைபெற்றன.
முதல் இடைச்செருகிய போட்டிகள்
1906ஆம் ஆண்டுப் போட்டிகள் வெற்றிகரமாக அமைந்தன. 1900, 1904 அல்லது 1908 விளையாட்டுப் போட்டிகள் போலன்றி இந்தப் போட்டிகள் பல மாதங்கள் இழுத்தடிக்கப்படவில்லை; எந்தவித பன்னாட்டு கண்காட்சியாலும் மறைக்கபடவும் இல்லை. மிகக் குறுகிய காலமே கொண்ட இந்தப் போட்டி வடிவமைப்பே இன்றுவரை ஒலிம்பிக்  விளையாட்டுப் போட்டிகள் தொடர்வதற்கான முதன்மைக் காரணமாகக் கொள்ளலாம். இந்த விளையாட்டுக்களில்தான் முதன்முதலாக அனைத்து போட்டியாளர்களும் தங்கள் தேசிய ஒலிம்பிக் குழுவில் பதிந்து கொண்டவர்களாக இருந்தனர். இதில்தான் முதன்முதலாகத் தனியான துவக்கவிழா இருந்தது. இந்த துவக்கவிழாவில் போட்டியாளர்கள் தேசிய அணிகளாக, தங்கள் தேசியக் கொடிகளை ஏந்தியவரின் பின்னால், விளையாட்டரங்கினுள் அணிவகுத்து நுழைந்தனர். ஒலிம்பிக் குடியிருப்பு, முதன்முதலாக ஏற்படுத்தப்பட்டது. நிறைவு விழா, வெற்றி பெற்றவர்களின் நாட்டுக் கொடி உயர்த்தப்படுதல் போன்ற பல வழமைகள் இந்தப் போட்டிகளில்தான் முதன்முதலில் அறிமுகப்படுத்தப்பட்டன.
விளையாட்டுக்கள்
இந்த விளையாட்டுப் போட்டிகள் 22 ஏப்ரல் முதல் 2 மே 1906 வரை கிரீசின் ஏதென்சில் நடந்தது. 1896இல் ஒலிம்பிக் போட்டிகள் நடந்தேறிய அதே பனதினைக்கோ விளையாட்டரங்கில் நடந்தது. முதல் இரண்டு ஒலிம்பிக் போட்டிகளில் இடம்பெற்றிருந்த பல விளையாட்டுக்கள் இதில் இடம் பெறவில்லை; அவை ஒலிம்பிக் விளையாட்டுக்களின் அங்கமா என்பதுக் குறித்த தெளிவின்றி இருந்தது. புதியதாக  ஈட்டி எறிதலும்   ஐந்திறப் போட்டியும் அறிமுகமாயின.
திறப்பு
இந்த விளையாட்டுக்களில்தான் தனியான திறப்பு விழா நடந்தது. பெரும்திரளானோர் இதனைக் கண்டு களித்தனர். போட்டியாளர்கள் முதன்முறையாக தங்கள் நாட்டுக்கொடிகளின் பின்னே அணிவகுத்து அரங்கினுள் நுழைந்தனர். இதனை அலுவல்முறையாக மன்னர் முதலாம் ஜார்ஜ் திறந்து உரையாற்றினார்.
நிறைவு விழா
ஒலிம்பிக்கின் முதல் நிறைவுவிழாவாகக் கருதக்கூடிய விழாவில் ஆறாயிரம் பள்ளிச் சிறார்கள் பங்கேற்றனர்.
பங்கேற்ற நாடுகள்
20 நாடுகளிலிருந்து 854 போட்டியாளர்கள், 848 ஆடவர், 6 மகளிர், 1906 இடைச்செருகிய ஒலிம்பிக் விளையாட்டுப் போட்டிகளில் பங்கேற்றனர்.
பதக்கங்கள்
இந்தப் பதக்கங்கள் வழங்கப்பட்ட போதிலும் பன்னாட்டு ஒலிம்பிக் குழுவால் தற்போது ஏற்றுக்கொள்ளப்படாது உள்ளன.
கீழ்வரும் அட்டவணையில், போட்டி நடத்தும் நாடு தனிவண்ணத்தில் காட்டப்பட்டுள்ளது.
''பெல்ஜிய/கிரேக்க விளையாட்டாளர்களைக் கொண்ட கலவை அணி ஒரு மைல் படகு வலிக்கும் இரட்டையர் போட்டில் வெள்ளிப் பதக்கம் வென்றது. இசுமைர்னாவின் அணிக்குக் கிடைத்த வெள்ளிப் பதக்கமும் தெசோலிங்கிற்கு காற்பந்தில் கிடைத்த வெண்கலப் பதக்கமும் கிரேக்கர்களால் வெல்லப்பட்டது. இக்காலத்தில் இந்த இரு நகரங்களும் உதுமானியாவின் ஆட்சியில் இருந்தன.''
மேற்சான்றுகள்
பகுப்பு:ஒலிம்பிக் விளையாட்டுகள் பகுப்பு:கோடைக்கால ஒலிம்பிக் விளையாட்டுகள்
அ. சேப்பன்
பிறப்பும் படிப்பும்
சேப்பன் நாகப்பட்டினம் மாவட்டம்  வேதாரண்யம் அருகில் உள்ள ஆயக்காரன்புலம் என்ற ஊரில் பிறந்தார். பெற்றோர் சிங்கப்பூர் தோட்ட தொழிலாளர் உரிமை போராளி தியாகி.அஞ்சப்பன், தங்கம்மாள் ஆவார். ஒரு விவசாயக் குடும்பத்தில் பிறந்த சேப்பன் 1975 ஆம் ஆண்டில் தமது மருத்துவக் கல்வியை முடித்தார். 1976 முதல் சென்னை ஆயிரம் விளக்கு பகுதியில் தனியாக மருத்துவத் தொழிலைத் தொடங்கினார். காங்கிரசில் சேர்ந்து லீக் முனுசாமி என்பவருடன் செயல்பட்டார். அம்பேத்கர் கொள்கைகளில்  ஈடுபாடு கொண்ட சேப்பன், இந்தியக் குடியரசுக் கட்சியில் சேர்ந்தார். இந்தியக் குடியரசுக் கட்சியின் சென்னை மாவட்டத் தலைவர் பின்னர் மாநிலத் தலைவர் ஆனார்.
இதழ்ப் பணிகள்
1981ஆம் ஆண்டில் உணர்வு என்ற  மாதம் இரு முறை இதழைத் தொடங்கி பல ஆண்டுகள் நடத்தி வந்தார். அந்தக் காலத்தில் தாழ்த்தப்பட்டோரின் துன்பங்கள், சிக்கல்கள் முதலியவை பற்றிய செய்திகள் அந்த இதழில் இடம் பெற்றன. அம்பேத்கர் சிந்தனைகள் பற்றிய கட்டுரைகள், தலித்துகள் மீதான வன்முறைப் பதிவுகள், உள்ளூர் அளவிலான போராட்டங்கள், கட்சிக் கூட்டச் சொற்பொழிவுகளின் சாரம், தீர்மானங்கள், கவிதைகள் போன்றன  உணர்வு  இதழில் இடம்பெற்றன.
போராட்டங்கள்
1982 ஆம் ஆண்டு அரக்கோணம் அருகே உள்ள மின்னல் என்ற சிற்றுரில், சாதி மோதலில்  நாட்டாண்மை சுப்பிரமணி என்பவர் கொல்லப்பட்டார். இதைக் கண்டித்து நடைப் பயணமொன்றை சேப்பனும் சக்திதாசன் என்பவரும்  இணைந்து அரக்கோணம் தொடங்கி சென்னை கோட்டை வரை மார்ச் டூ மெட்ராஸ் என்று நடைபயணம் மேற்கொண்டனர். தமிழகத்தின் பல பகுதிகளுக்கும் பயணம் செய்து கட்சிப் பணியாற்றினார். பட்டியல் இன மக்களின் விடுதலை இயக்கத்தை ஒருங்கிணைத்தார். தாழ்த்தபட்டவர்கள் இஸ்லாமியர்கள் கூட்டு அரசியல் நடவடிக்கை என்ற இயக்கத்தினை அல்லாஹ் பழனி பாபா வுடன் இனைந்து ஆரம்பித்தார். அதன் விளைவாக உயர்வகுப்பினரை போல் தாழ்த்தப்பட்ட மக்கள் மீது நடந்துகொண்ட இஸ்லாமியர்கள் தாழ்த்தப்பட்ட மக்களின் உரிமைகளுக்காக குரல் கொடுத்தார்கள். ஆதிதிராவிடர்கள் எங்கள் பூர்வீக உறவு என்று பழனிபாபா அறிவித்தார். பழனிபாபா விடம் தனது உரிமை இதழை ஒப்படைத்தார் டாக்டர் சேப்பன்.இப்போது அது இஸ்லாமிய இயக்க இதழாக வெளிவருகிறது
நட்பு தலைவர்கள்
டாக்டர் சேப்பன் அவர்கள் ஆயிரத்திற்கும் மேற்பட்ட முக்கிய அரசியல் தலைவர்கள் பிரமுகர்களுடன் நட்பு பாராட்டி வந்தார்.இது குறித்து மறக்க முடியாத மாமனிதர்கள் என்ற புத்தகத்தில் குறிப்பிட்டுள்ளார்.தனது முதல் தலைவராக கருப்பம்புலம்.பி.வி.தேவர் வழியாக அவரது நட்பு மூலமாக தான் தனதுஅரசியல் பயணம் துவங்கியது என்று கூறியுள்ளார்.
மறைவு
உடல் நலக்குறைவு காரணமாக 2017 ஆகஸ்ட் 31 ஆம் நாள் உயிரிழந்தார். அவரது உடல் கிறிஸ்தவ முறையில் அடக்கம் செய்யப்பட்டது. இந்துவாகப் பிறந்தார் பவுத்தம் தழுவினார், இஸ்லாமிய பெருமக்களுடன் இயக்கம் நடத்தி இஸ்லாமிய தலித் கூட்டு எழுச்சியை ஏற்படுத்தினார், கிறிஸ்தவ முறையில் அடக்கம் செய்யப்பட்டார்.
உசாத்துணை
பகுப்பு:இந்திய அரசியல்வாதிகள் பகுப்பு:1937 பிறப்புகள் பகுப்பு:2017 இறப்புகள் பகுப்பு:சாதிய எதிர்ப்புச் செயற்பாட்டாளர்கள் பகுப்பு:தலித் சிந்தனையாளர்கள்
சிராவகர்
சிராவகர் அல்லது சிரமணர் (Sravaka), பௌத்த மற்றும் சமண சமய சாத்திரங்களில், சமய தரும உபதேசங்களை கேட்பவர்களையும், சமயத்தை பின்பற்றுபவர்களையும் குறிப்பதாகும். சில சமயங்களில் பௌத்தத்தில் குறிப்பிடத்தக்க பிக்குகளையும், பிக்குணிகளையும், உபாசகர்களையும் சிராவகர்கள் என்று அழைப்பர்.
வெளி இணைப்புகள்
பகுப்பு:பௌத்தம் பகுப்பு:சைனம் பகுப்பு:சமணம்
பாய் பாலா
பாய் பாலா (1466-1544), தல்வண்டி ராய் போய் (நங்கனா சாஹிப்) எனும் இடத்தில் பிறந்தார். இவர் பாய் மர்தானா மற்றும் குருநானக்கின் ஆகியோரின் வாழ்நாள் தோழரும் ஆவார். இவர் குருநானக் மற்றும் பாய் மர்தானாவுடன் சீனா, மக்கா மற்றும் இந்தியாவைச் சுற்றியுள்ள பகுதிகளுக்கு பயணம் செய்தார். இவர் 1544 ஆம் ஆண்டு கதூர் சாஹிப் எனும் இடத்தில் இறந்ததாகக் கூறப்படுகிறது.
மேற்கோள்கள்
பகுப்பு:சீக்கிய குருக்கள்
விலங்கு வெளிக்கள அமைப்பு
விலங்கு வெளிக்கள அமைப்பு (Zoo Outreach Organisation) என்பது இந்தியாவில் தமிழ்நாட்டில் கோயம்புத்தூரில் உள்ள ஒரு தன்னார்வ தொண்டு நிறுவனமாகும். இந்நிறுவனத்தின் முதன்மையான பணியானதுமிருகக்காட்சிசாலை ஊழியர்களுக்குப் பயிற்சி அளிப்பதிலும் இந்திய உயிரியல் பூங்காக்களில் சிறைபிடிக்கப்பட்ட விலங்குகளின் சூழ்நிலைகளை மேம்படுத்துவதிலும் கவனம் செலுத்துவதாகும். இது ஒட்டுமொத்த இயற்கை மற்றும் வனவிலங்கு பாதுகாப்பு தன்னார்வ தொண்டு நிறுவனமாக உருவெடுத்துள்ளது. மேலும் இது உலக உயிரியல் பூங்காக்கள் மற்றும் மீன்வளங்களின் சங்கத்தின் இணை உறுப்பினராக உள்ளது.
வனவிலங்கு தகவல் தொடர்பு மேம்பாடு, விலங்கு வெளிக்கள அமைப்பின் சகோதர அமைப்பாகும். இந்நிறுவனம் அச்சுறுத்தப்பட்ட உயிரினங்கள் குறித்த ஆய்விதழ் ஒன்றை வெளியிடுகிறது. இந்நிறுவனத்தின் இணையதளத்தில் வெளியிடப்படுகிறது.
வெளி இணைப்புகள்
பகுப்பு:இந்திய விலங்கியல் பூங்காக்கள் பகுப்பு:விலங்கியல் தொடர்புடைய நிறுவனங்கள்
கிராசைட்டு
கிராசைட்டு (Crossite) என்பது Na2(Mg,Fe)3(Al,Fe)2Si8O22(OH)2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இனோசிலிக்கேட்டு இரட்டைச் சங்கிலி கட்டமைப்பில் உவர் ஆம்பிபோல் குழுவைச் சேர்ந்த கனிமமாக இது வகைப்படுத்தப்படுகிறது. ஓர் அரிய வகைக் கனிமமான இது சோடியம் மிகுந்த ரைபெக்கைட்டு என்ற ஆம்பிபோலின் துணைக்குழுவில் சேர்க்கப்படுகிறது. மேலும் ஆம்பிபோல் குழு கனிமங்களில் உள்ள கிளாவ்கோபேன் மற்றும் மக்னீசியோரைபெக்கைட்டு இரண்டுக்கும் இடைப்பட்டநிலை கனிமமாகவும் கருதப்படுகிறது. 1907 இல் மதிப்பிழந்தது என்பது அனைத்துலக கனிமவியல் சங்கத்தின் நிலையாகும்.
புற இணைப்புகள்
பகுப்பு:சோடியம் கனிமங்கள் பகுப்பு:இரும்புக் கனிமங்கள் பகுப்பு:மக்னீசியக் கனிமங்கள் பகுப்பு:ஆம்பிபோல் குழுக் கனிமங்கள் பகுப்பு:சிலிக்கேட்டு கனிமங்கள்
யாழ்ப்பாணம் தேர்தல் பிரிவு
யாழ்ப்பாணம் தேர்தல் பிரிவு (Jaffna Polling Division) என்பது இலங்கையின் வட மாகாணத்தில் யாழ்ப்பாணம் தேர்தல் மாவட்டத்தில் 1982 முதல் நடைமுறையில் உள்ள ஒரு வாக்கெடுப்புத் தொகுதி ஆகும்.
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1982 அரசுத்தலைவர் தேர்தலில் 1947 முதல் நடைமுறையில் இருந்த யாழ்ப்பாணம் தேர்தல் தொகுதி யாழ்ப்பாணத் தேர்தல் மாவட்டத்தில் உள்ளடக்கப்பட்டது. ஆனாலும், வாக்குக் கணிப்புகள் தேர்தல் பிரிவுகளின் படி கணக்கெடுக்கப்பட்டு, பின்னர் யாழ்ப்பாணத் தேர்தல் மாவட்டத்தின் மொத்தக்கணக்கில் சேர்க்கப்படுகின்றது.
இனம்
யாழ்ப்பாணத் தேர்தல் பிரிவில் இலங்கைத் தமிழர் பெரும்பான்மையாக (95.6%) உள்ளனர். ஒப்பீட்டுக்காக, யாழ்ப்பாணத் தேர்தல் மாவட்டத்தில் இலங்கைத் தமிழர் பெரும்பான்மையாக (98.6%) வசிக்கின்றனர்.
சமயம்
யாழ்ப்பாணத் தேர்தல் பிரிவில் கத்தோலிக்கர் பெரும்பான்மையாக (52.9%) உள்ளனர்.ளாதற்கடுத்ததாக, இந்துக்கள் (37.7%) உள்ளனர். ஒப்பீட்டுக்காக, யாழ்ப்பாணம் தேர்தல் மாவட்டம் இந்துக்களைப் பெரும்பான்மையாகவும் (82.6%), அடுத்ததாக கத்தோலிக்கரும் (12.6%) உள்ளனர்.
மேற்கோள்கள்
பகுப்பு:இலங்கையின் தேர்தல் பிரிவுகள் பகுப்பு:யாழ்ப்பாணம் தேர்தல் மாவட்டம்
பஞ்ச சீலங்கள்
பஞ்ச சீலங்கள் அல்லது ஐந்து நல்லொழுக்கங்கள் (Five Precepts), ) பௌத்த சமயத்தைக் கடைபிடிக்கும் இல்லறவாசிகளான ஆண்-பெண் உபாசகர்கள் கடைபிடிக்க வேண்டிய ஐந்து நல்லொழுக்கங்கள்:
வெளி இணைப்புகள்
பகுப்பு:பௌத்த தத்துவங்கள்
காண்ஸ்தான்சு பொதுச்சங்கம்
காண்ஸ்தான்சு பொதுச்சங்கம் என்பது 15ம் நூற்றாண்டில் நிகழ்ந்த கிறிஸ்தவப் பொதுச்சங்கம் ஆகும். கத்தோலிக்க திருச்சபையினால் ஏற்கப்படும் இச்சங்கமானது 1414 முதல் 1418 வரை நடந்தது. இச்சங்கம் மேற்கு சமயப்பிளவினை முடிவுக்கு கொணர்ந்தது. இதன் முடிவில் திருத்தந்தை ஐந்தாம் மார்ட்டின் தேர்வு செய்யப்பட்டார். இச்சங்கம் ஜான் ஹஸின் கொள்கைகளை திரிபுக்கொள்கைகள் எனக்கண்டித்து அவருக்கு மரண தண்டனை விதித்தது.
இச்சங்கத்தின் முக்கியப்பணியாக அவிஞ்ஞோன் திருத்தந்தை ஆட்சிக்கால முடிவில் விளைந்த மேற்கு சமயப்பிளவினை முடிவுக்கு கொண்டுவருவதாக அமைந்தது.
திருத்தந்தை பதினொன்றாம் கிரகோரி 1377இல் உரோமைக்குத்திரும்பினார். 1378இல் திருத்தந்தை ஆறாம் அர்பன் தேர்வு செய்யப்பட்டார். ஆனால் இவரைத்தேர்வு செய்தவர்களுக்கு இவருக்கு ஏற்பட்ட மோதலால் இஃபான்டி என்னும் இடத்தில் 20 செப்டம்பர் 1378 அன்று பிரென்சு கர்தினால்கள் சிலரால் எதிராக திருத்தந்தையாக ஏழாம் கிளமெண்ட் தேர்வு செய்யப்பட்டார். 30 ஆண்டுகளுக்குப்பின்னர் இப்பிளவை தீர்க்கக்கூடிய பீசா பொதுச்சங்கம் சிக்களை இன்னமும் அதிகப்படுத்தும்படியாக ஐந்தாம் அலெக்சாண்டரை திருத்தந்தையாக்கியது. இச்சங்கம் ஒரு தனி ஆயரை விட, அது உரோமை ஆயராயினும், ஒரு பொதுச்சங்கத்துக்கு அதிக அதிகாரம் உண்டு என வாதிட்டது. இவ்வதிகாரத்தைப்பயன்படுத்தி தாம் புதிய திருத்தந்தையினை நியமிப்பதாக இது அறிவித்தது.
செருமனி மற்றும் அங்கேரியின் அரசர் சிகிஸ்மன்டு உட்பட பலரின் தூண்டுதலால் இச்சிக்கலுக்கு முடிவுகட்ட எதிர்-திருத்தந்தை இருபத்திமூன்றாம் யோவானால் காண்ஸ்தான்சு பொதுச்சங்கம் கூட்டப்பட்டது. இது 16 நவம்பர் 1414 முதல் 22 ஏப்ரல் 1418 வரை செருமனியின் காண்ஸ்தான்சு நகரில் நிகழ்ந்தது. இச்சங்கத்தில் ஏறத்தாழ 29 கர்தினால்கள், 100 சட்ட வள்ளுநர்கள், 134 ஆதீனத்தலைவர்கள் மற்றும் 183 ஆயர்களும் பேராயர்களும் கலந்து கொண்டனர்.
இதன் இரண்டாம் அமர்வில் இது உரோமையின் திருத்தந்தை பன்னிரண்டாம் கிரகோரியின் ஒப்புதலைப்பெற்றது. இதல் மூன்று திருத்தந்தையரும் தானாக பணி துறக்கக் கோரப்பட்டது. இதை திருத்தந்தை பன்னிரண்டாம் கிரகோரி மற்றும் எதிர்-திருத்தந்தை இருபத்திமூன்றாம் யோவான் ஏற்றனர். திருத்தந்தை பன்னிரண்டாம் கிரகோரியின் பதிள் ஆள் அவரின் பணிதுறப்புக்கடிதத்தை சங்கத்தினர்முன் வாசித்தார். அவரின் பணிதுறப்பை ஏற்ற சங்கம் அவருக்கு அச்சங்கம் இவருக்கு போர்தோவின் கர்தினால் ஆயர் என்னும் பட்டம் அளித்தது. இது திருத்தந்தைக்கு அடுத்த உயரியப்பதவி ஆகும். ஆனாலும் அவிஞ்ஞோனின் பதின்மூன்றாம் பெனடிக்ட் இச்சங்கத்தின் முடிவை ஏற்காததால் அவர் திருச்சபையினை விட்டு விலக்கப்பட்டார். இதன்பின்பு திருத்தந்தை ஐந்தாம் மார்ட்டின் திருத்தந்தையாக தேர்வானார். இது இச்சிக்கலுக்கு முடிவாக அமைந்தது. ஆயினும் இச்சங்கத்தில் திருத்தந்தை பதவியினைக்கோரிய மூவரில் யார் உண்மையான வாரிசாக இருந்தனர் என முடிவெடுக்காததால் இக்காலத்தின் உண்மையான திருத்தந்தை யார் என்பதில் சிக்கல் 19ஆம் நூற்றாண்டுவரை நிலவியது.
சூக்கலாம்பட்டி கோம்பை ஊராட்சி ஒன்றிய தொடக்கப் பள்ளி
தமிழ்நாடு, திருச்சிராப்பள்ளி மாவட்டம், துறையூர் வட்டம், உப்பிலியாபுரம் ஒன்றியத்தில் உள்ளது சூக்கலாம்பட்டி கோம்பை ஊராட்சி ஒன்றிய தொடக்கப்பள்ளி. இது கொல்லிமலை அடிவாரத்தில் அமைந்துள்ளது.
மேற்கோள்கள்
பகுப்பு:தமிழ்நாட்டு ஊராட்சி ஒன்றிய துவக்கப் பள்ளிகள்
அமீஷ் திரிபாதி
அமீஷ் திரிபாதி (Amish Tripathi, பிறப்பு: 18 அக்டோபர் 1974) தன்னுடைய மெலூஹாவின் அமரர்கள், நாகர்களின் ரகசியம், வாயுபுத்ரர் வாக்கு ஆகிய நூல்கள் அடங்கிய ”சிவா முத்தொகுதி” என்ற புகழ் பெற்ற நாவல்களுக்காக அறியப்படும் பிரபல இந்திய எழுத்தாளர். இவருடைய மிகவும் அதிகப்படியான வாசகர்களை சென்றடைந்த நூலான 'மெலூஹாவின் அமரர்கள்', வெளியிட்ட முதல் வாரத்திற்குள்ளாகவே அதிகப்படியாக விற்பனையானது. இந்திய பதிப்பகத்துறையில் இந்த சிவா முத்தொகுதியின் 25 இலட்சம் பிரதிகள் அச்சிடப்பட்டு, மிக வேகமாக 70 கோடி ரூபாய் வரை விற்று தீர்ந்தன ஃபோர்ப்ஸ் இந்தியா நிறுவனம் இவரை இந்தியாவின் சிறந்த முதல் 100 பிரபலங்கள் வரிசையில் 2012, 2013 மற்றும் 2014ம் ஆண்டுகளில் இடம் பெறச் செய்தது. . அமீஷ் பிரபல உலகத்தலைவர்களுக்கான எயிசென்ஹோவர் பயிற்சிக்காகவும் தேர்ந்தெடுக்கப்பட்டார்.
'பணித்துறை அமீஷ் திரிபாதி ஒதிஷாவிலுள்ள ரூர்கெலா அருகில் வளர்ந்தார். அவர் மும்பையிலுள்ள செயின்ட் சேவியர் கல்லூரி மற்றும் கொல்கத்தாவிலுள்ள இந்திய மேலாண்மை நிறுவனம் ஆகியவற்றின் முன்னால் மாணவராவார். தான் ஒரு வரலாற்று அறிஞராக வர விரும்பினாலும், தன்னுடைய நிதிச்சூழல் காரணமாக அவரால் அந்த துறையை தேர்ந்தெடுக்க முடியவில்லை. இவர் தன்னுடைய எழுத்துப்பணிக்கு வருவதற்கு முன்பு, 14 வருட காலம் ஸ்டேண்டர்ட் சார்டர்ட், டிபிஎஸ் பேங்க் மற்றும் ஐடிபிஐ ஃபெடரல் லைஃப் இன்ஸூரன்ஸ் ஆகிய நிதித்துறை சேவை வழங்கும் நிறுவன்ங்களில் பணியாற்றியுள்ளார்.
திரிபாதியினுடைய முதல் சிறந்த படைப்பு மற்றும் சிவா முத்தொகுதியின் முதல் பாகமான “மெலூஹாவின் அமரர்கள்” பிப்ரவரி 2010ல் வெளியிடப்பட்டது. இதன் இரண்டாவது பாகமான “நாகர்களின் இரகசியம்” 12 ஆகஸ்ட் 2011இலும் மூன்றாவது தொகுதியான “வாயுபுத்ரர் வாக்கு” 27 பிப்ரவரி 2013இலும் வெளியிடப்பட்டது. இந்த சிவா முத்தொகுதியானது ஹிந்து கடவுளான சிவனின் வாழ்க்கை மற்றும் சாகசங்கள் பற்றிய கற்பனை புனையலாகும்.
இதன் முதல் பாகத்தின் திரைப்பட உரிமையை தர்மா ப்ரொடக்ஷன்ஸ் என்ற நிறுவனம் 2012ன் முற்பகுதியில் பெற்றது. சிவா முத்தொகுதியின் 2 மற்றும் 3ம் பாகங்கள் இங்கிலாந்தில் ஜோ ஃப்லெட்சர் புத்தக நிறுவனம் (குவெர்கஸ் புத்தக முத்திறை அடையாளத்துடன்) மூலமாக முறையே ஜனவரி 2013 மற்றும் நவம்பர் 2013ல் வெளியிடப்பட்டது.
அமீஷ் திரிபாதி அவர்கள் இந்தியாவின் ”புதிய அடையாளம்” என்பதாக டிஎன்ஏ நாளிதழின் 8ம் ஆண்டிற்கான சிறப்பிதழில் சமீபத்தில் வரிசைப்படுத்தப்பட்டுள்ளார். இவர் இலக்கியத்திற்கான இளைய சமூக சாதனையாளர் விருதையும் வழங்கி கவுரவிக்கப்பட்டுள்ளார். மேலும் இந்திய பொதுமக்கள் தொடர்பு சபையால் (PRCI) வழங்கப்படும் இந்த ஆண்டிற்கான சிறந்த தகவல் தொடர்பாளர் விருதையும் பெற்றுள்ளார். இந்திய பொதுமக்கள் தொடர்புத்துறை, ஊடகங்கள், மனிதவளத்துறை நிபுணர்கள் மற்றும் கல்வியாளர்கள் இணைந்து இந்த விருதை மும்பையில் நடைபெற்ற 8ம் உலக தகவல் தொடர்பு கூட்டத்தில் அறிவித்தனர். இவர் 2013ம் ஆண்டிற்கான சிறந்த மனிதராக ரேடியோ வன் நிறுவனத்தால் அறிவிக்கப்பட்டுள்ளார்.
இவருடைய சமீபத்திய புத்தகமான "இக்‌ஷ்வாகுவின் வழித்தோன்றல்கள்" 2015, ஜூன் 22ல் வெளியிடப்பட்டது. இது இராமச்சந்திரா தொடரின் முதல் தொடராகும். இது இராமாயண இதிகாசத்தினைப் பற்றிய கற்பனைப் புனையலாகும். இது சிவா முத்தொகுதியின் பின் வரும் கடைசித்தொகுதியாகும்.
மேற்கோள்கள்
பகுப்பு:இந்திய எழுத்தாளர்கள் பகுப்பு:1974 பிறப்புகள் பகுப்பு:வாழும் நபர்கள்
உபாசகர்கள்
உபாசகர்களுக்கான பஞ்சசீலம்
உபாசகரகள் பஞ்சசீலங்களை தங்கள் வாழ்க்கையில் கட்டாயம் கடைப்பிடிக்க வேண்டும். அவைகள்:
வெளி இணைப்புகள்
பகுப்பு:பௌத்தம்
திருடன் மணியன்பிள்ளை (நூல்)
இந்நூல் கேரளத்திலுள்ள கொல்லம் மாவட்டத்தில் இரவிபுரம், வாழத்துங்கல் எனும் ஊரில் 1950இல் பிறந்து, ஒரு திருடனாக வாழ்ந்து, தான் சந்தித்த பல்வேறு நிகழ்வுகளையும், தனது சாகச வாழ்வையும் மணியன்பிள்ளை கூறும் தன்வரலாற்று நூலான "தஸ்கரன்: மணியன்பிள்ளயுடெ ஆத்மகத" என்ற மலையாள நூலின் மொழிபெயர்ப்பாகும். இதை அவருடன் இணைந்து எழுதியவர் அதே ஊரைச் சேர்ந்தவரும், மலையாள மனோரமா நாளிதழில் பணியாற்றுபவருமான ஜி. ஆர். இந்துகோபன் என்பவராவார். இந்துகோபன் 88 அத்தியாயங்களில், 590 பக்கங்களில் மணியம்பிள்ளையின் 58 ஆண்டுகால வரலாற்றை எந்தவித சமரசமுமில்லாமல் பதிவு செய்து உள்ளார். மலையாள உலகின் வாழ்வியல் அனுபவங்களை இந்நூல் கண்முன்னே நிறுத்துகிறது.
கேரள பல்கலைக்கழகத்தில் "இளங்கலை - மலையாள மொழியும் இலக்கியமும்" படிப்பிற்கான பாடத்திட்டத்தில் கூடுதல் வாசிப்பிற்கான நூலாக இந்நூலின் மலையாள மூலம் சேர்க்கப்பட பரிந்துரைக்கப்பட்டது பலத்த விவாதத்திற்குள்ளானது. மலையாள மூலத்தின் இரண்டாம் பாகம் "கள்ளன் பாக்கி எழுதும்போல்" என்ற பெயரில் வெளியாகியுள்ளது.
வெளி இணைப்புகள்
பகுப்பு:மலையாளம்-தமிழ் மொழிபெயர்ப்பு நூல்கள்
சீரணி மிட்டாய்
சீரணி மிட்டாய் என்பது தமிழ்நாட்டின் தென்பகுதியான மதுரை மற்றும் மதுரையின் தென் பகுதிகளில் மட்டுமே கிடைக்கக்கூடிய ஒரு வகை இனிப்பு வகை. காண்பதற்கு விரித்து வைக்கப்பட்ட கை அகலத்திற்கு உள்ள தட்டையான ஜிலேபி போன்று இருக்கும். அரிசி மாவு, உளுந்து, சுக்கும், வெல்லம் அல்லது கருப்பட்டி சேர்த்து செய்யப்பட்ட ஒரு இனிப்பு வகை. மதுரையின் தெற்கே விருதுநகர் மாவட்டம் காரியாபட்டி, கல்குறிச்சி, அருப்புக்கோட்டை, பந்தல்குடி, விருதுநகர், பாலவநத்தம், இருக்கண்குடி, சாத்தூர், கோவில்பட்டி, கமுதி திருச்சுழி போன்ற ஊர்களில் அதிகமாக விற்பனையாகும் சுவையுள்ள தின்பண்டமாகும். கல்குறிச்சி சீரணி மிட்டாய் இந்தியாவின் புவிசார் குறியீட்டிற்கு தேர்ந்தெடுக்கப்பட்டது.
மேற்கோள்
பகுப்பு:தமிழர் இனிப்புகள்‎ பகுப்பு:தின்பண்டங்கள்
இடதுசாரி ஜனநாயக முன்னணி (கேரளா)
இடதுசாரி ஜனநாயக முன்னணி (Left Democratic Front -LDF ) இந்தியாவின் கேரள மாநிலத்தில் அமைக்கப்பட்டுள்ள ஒரு அரசியல் கூட்டணி. கேரளாவிலுள்ள இரு வலுவான அரசியல் கூட்டணிகளில் இது ஒன்று, மற்றொன்று ஐக்கிய ஜனநாயக முன்னணி. இவ்விரு கூட்டணிகளும் கடந்த சில பத்தாண்டுகளாக மாறிமாறிக் கேரளாவில் ஆட்சி அமைத்து வருகின்றன. தற்சமயம் ஐக்கிய ஜனநாயக முன்னணி ஆட்சி செய்துவர இடதுசாரி ஜனநாயக் முன்னணி எதிர்க்கட்சியாக செயற்படுகிறது. மார்க்சிஸ்ட் கம்யூனிஸ்ட் கட்சி, இக்கூட்டணியின் முக்கிய கட்சியாக உள்ளது.
கேரள சட்டப் பேரவைத் தேர்தல், 2006
2006 ஆம் ஆண்டின் கேரள மாநில சட்டப் பேரவைத் தேர்தலில் இக்கூட்டணி, மொத்தமுள்ள 140 இடங்களில் 99 இடங்களைக் கைப்பற்றியது. மார்க்சிஸ்ட் கம்யூனிஸ்ட் கட்சி (CPI(M)) இன் தலைவர் வி. எஸ். அச்சுதானந்தன் தலைமையில் 2006-'11 வரை கேரள மாநில ஆட்சி இக்கூட்டணியிடம் இருந்தது.
கேரள சட்டப் பேரவைத் தேர்தல், 2011
2011 ஆம் ஆண்டின் கேரள மாநில சட்டப் பேரவைத் தேர்தலுக்கு முன்னதாகவே இக் கூட்டணியின் இணைய தளம் தொடங்கப்பட்டது. இத் தேர்தலில் இரு கூட்டணிகளுக்குமிடையே கடும் போட்டி நிலவியது. மிகக் குறைந்த பெரும்பான்மையுடன் ஐக்கிய ஜனநாயக முன்னணி வெற்றி பெற்று ஆட்சி அமைத்தது. மொத்தமுள்ள 140 சட்டப்பேரவைக்கான தொகுதிகளில் இடதுசாரி முன்னணி 68 தொகுதிகளிலும் ஐக்கிய முன்னணி 72 இடங்களிலும் வெற்றி பெற்றன. எதிர்க் கட்சித் தலைவராக வி. எஸ். அச்சுதானந்தன் தேர்ந்தெடுக்கப்பட்டார்.
சட்டப்பேரவையில்-இக் கூட்டணிக் கட்சிகள்
2011 ஆம் ஆண்டின் கேரள மாநிலச் சட்டப்பேரவையில் இடம்பெற்ற இக் கூட்டணியின் அரசியல் கட்சிகள்:
கேரள சட்டப் பேரவைத் தேர்தல், 2016
2016 இல் நடைபெற்ற கேரள மாநில சட்டப் பேரவை தேர்தலில் மொத்தமுள்ள 140 தொகுதிகளில் இடதுசாரி ஜனநாயக முன்னணி வெற்றிபெற்று, கேரள மாநிலத்தில் ஆட்சி அமைத்தது.இத் தேர்தலில் மொத்தமுள்ள  140 தொகுதிகளில் 47 தொகுதிகளில் ஐக்கிய ஜனநாயக முன்னணிக் கூட்டணியும், 91 தொகுதிகளில் இடதுசாரி ஜனநாயக முன்னணிக் கூட்டணியும் வெற்றி பெற்றன. பெரும்பான்மை பெற்று இடதுசாரி ஜனநாயகக் கூட்டணி பினராயி விஜயன் தலைமையில் ஆட்சி அமைத்தது.
அரசியல் செயற்பாடுகள்
இந்தியாவிற்கும் தென்கிழக்கு ஆசிய நாடுகள் சங்கத்துக்குமிடையே கையெழுத்தான கட்டற்ற வணிக ஒப்புதலுக்கு எதிர்ப்புத் தெரிவித்து, அக்டோபர் 2, 2009 இல் மார்க்சிஸ்ட் கம்யூனிஸ்ட் கட்சியின் 30 லட்சம் தொண்டர்கள் இணைந்து 500 கிமீ நீளமுள்ள மனிதச் சங்கிலிப் போராட்டம் நடத்தினர்.
115 ஆண்டுகள் பழமையடைந்த முல்லைப் பெரியாறு அணைக்குப் பதிலாகப் புது அணை கட்ட வேண்டும் என்ற கோரிக்கையை முன்வைத்து, டிசம்பர் 7, 2011 இல், கட்சித் தொண்டர்களை வரிசையாக நிறுத்தி, 208 கிமீ நீளமுள்ள மனிதச் சுவரமைத்து மார்க்சிஸ்ட் கம்யூனிஸ்ட் கட்சிப் போராட்டம் நடத்தியது. கேரளாவின் இரு மாவட்டங்களை இணைத்து அமைக்கப்பட்ட இந்த மனிதச் சுவர் கேரள அரசியல் வரலாற்றில் இரண்டாவது நீளமான மனிதச் சுவராகும்.
வெளி இணைப்புகள்
பகுப்பு:கேரள அரசியல் பகுப்பு:இந்திய அரசியல் கூட்டணிகள்
எர்பியம் புரோமைடு
எர்பியம் புரோமைடு (Erbium bromide) என்பது ErBr3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். படிகங்களாக உள்ள இச்சேர்மம் தண்ணீரில் நன்றாகக் கரைகிறது. மற்ற உலோக புரோமைடுகள் போல இதுவும் நன்னீராக்கல், வேதியியல் பகுப்பாய்வுகள் மற்றும் சில படிக வளர்ச்சி செயல்முறைகள் போன்றவற்றில் பயன்படுத்தப்படுகிறது.
மேற்கோள்கள்
பகுப்பு:எர்பியம் சேர்மங்கள் பகுப்பு:புரோமைடுகள்
சின்னத் தகைவிலான்
சின்னத் தகைவிலான் (Streak-throated Swallow) அல்லது வரித்தொண்டை தகைவிலான் என்பது குருவிச் சிற்றினம் ஆகும். இது தெற்காசியாவை பூர்வீகமாகக் கொண்டது. இந்தியா, இலங்கை, ஆப்கானிஸ்தான் மற்றும் மாலத் தீவுகளில் காணப்படும் ஒரு சிற்றினம் ஆகும். இங்கு இவை இனப்பெருக்கம் செய்து, ஆண்டு முழுவதும் வசிப்பவைகளாகவும் குளிர்காலத்தில் ஆப்கானித்தான், இந்தியா, நேபாளம் மற்றும் பாக்கித்தான் நாடுகளுக்கு வலசை போகும் பறவைகளாக உள்ளது. மாலத்தீவுகள், இலங்கை மற்றும் மத்திய கிழக்கு நாடுகளில் அலைந்து திரிபவராக நிகழ்கிறது.
பெயர்கள்
தமிழில்          :சின்னத் தகைவிலான்
ஆங்கிலப்பெயர்  :Streak-throated Swallow
அறிவியல் பெயர் : Petrochelidon fluvicola
வகைப்பாட்டியல்
1855ஆம் ஆண்டில் இங்கிலாந்து விலங்கியல் வல்லுனர் எட்வர்ட் பிளைத் என்பவரால் வரித்தொண்டை தகைவிலான் முதன்முதலில் கண்டறியப்பட்டது. இது தற்போது பெட்ரோசெலிடான் பேரினத்தில் வைக்கப்பட்டுள்ளது, 1850ஆம் ஆண்டில் செருமனிட்ய பறவையியல் வல்லுனர் ஜீன் கபானிசு என்பவரால் அடையாளம் காணப்பட்டது. கிருண்டோ புளூவிகோலா என்ற பெயருக்கு இணையான பெயர் உள்ளது. இது கிருண்டினிடே குடும்பத்தைச் சேர்ந்தது. இதற்கு 1815-ல் பிரெஞ்சு பாலிமத் கான்ஸ்டன்டைன் சாமுவேல் ரபினெசுக் என்பவரால் பெயரிடப்பட்டது.
விளக்கம்
இதனுடை உடல் நீளம் 11 செ.மீ. வரை காணப்படும். கரு நீல நிறமான உடலும் செம்பழுப்பான தலையும் பிடரியும் கொண்ட இதன் உடலின் கீழ்ப்பகுதி மங்கிய வெண்மை நிறத்திலிருக்கும். தலையின் பக்கங்கள் மோவாய், தொண்டை, மார்பு ஆகியவற்றில் கருப்புக் கீற்றுகள் காணப்படும். குளிர்காலத்தில் காலை நேரத்தில் தந்தி மின்சாரக் கம்பிகளில் கூட்டமாக நெருக்கமாக உட்கார்ந்திருக்கும் திடீரென ஓர் ஆணைக்குக் கீழ்படிவது போல எல்லாமாக எழுந்து சிறு குழுக்களாகப் பிரிந்து இரை தேடப் புறப்படும். இதன் பறக்கும் வேகமும் மிதக்கும் ஆற்றலும் தகைவிலானது போல மிகுந்த வேகமும் மிதக்கும் ஆற்றலும் தகைவிலானது போல மிகுந்த வேகமும் திறனும் கொண்டதாக இராது. பறக்கும் போது டிர்ர் டிர்ர் எனக் குரல் கொடுக்கும்.
உணவு
இதனுடைய இரையில், சிறிய பூச்சிகள் மற்றும் பிற சிறிய இறக்கைகள் கொண்ட பூச்சிகள் அடங்கும். இவை பறந்து வானில் இவற்றைப் பிடிக்கப்படுகின்றன.
கூடுகள்
ஆண்டு முழுவதும் இவை கூடு கட்டும். திசம்பர் முதல் ஏப்ரல் வரை மற்றும் சூலை முதல் அக்டோபர் வரையிலான காலமாகும். இவை சேற்றினைப் பயன்படுத்தி பெரிய கூட்டமைப்பிலான கூடுகளை உருவாக்குகின்றன. பல பானைகள் போன்ற கூடுகள் ஒன்றாக இணைக்கப்படுகின்றன. ஒவ்வொரு கூடும் ஒரு குறுகிய குழல் போன்ற நுழைவாயில் வழியாக வெளியேத்திறக்கின்றன.
வரித்-தொண்டை தகைவிலான் குருவிகள் கூட்டமாக குறிப்பிட்ட இடங்களில் கூடுவதாகத் தெரிகிறது. இது உணவு ஆதாரங்களின் அருகாமையால் காணப்படலாம். இந்தியாவின் ராஜஸ்தானில் உள்ள ஒரு கல்லூரியில், வரித்-தொண்டை தகைவிலான் கூட்டம் தரையிலிருந்து சுமார் 9 மீ (30 அடி) உயரத்தில் கூரையின் கீழ் கூடமைத்திருந்தது. அக்டோபர் 2010-ல் இக்கட்டிடத்தை புதுப்பிக்கும் போது கூடுகள் அழிக்கப்பட்டன. இதன் பின்னர் 4 நாட்களுக்குள், மீண்டும் கூடுகளை உருவாக்கத் இவைத் தொடங்கின. 4 மாதங்களுக்குள் கூட்டமைப்பினை புதுப்பித்து முடித்துவிட்டன. ஒவ்வொரு ஆண்டும், கட்டிடத்தை சுத்தம் செய்யும் போது இவற்றின் கூடுகளை அழித்த போதிலும், மந்தை அதே இடத்திற்கு திரும்பி வந்து கூடு கட்டும் பணியினைத் தொடர்கின்றன.
இனப்பெருக்கம்
தமிழ் நாட்டில் இனப்பெருக்கம் செய்வதான விவரங்கள் இன்னமும் தொகுக்கப்படவில்லை.
மேற்கோள்கள்
பகுப்பு:தகைவிலான்கள் பகுப்பு:தமிழ்நாட்டில் காணப்படும் பறவைகள் பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள் பகுப்பு:தெற்காசியப் பறவைகள்
கொடிக்கால் வாலாட்டி
கொடிக்கால் வாலாட்டி (Forest Wagtail) என்பது மோடாசிலிடே குடும்பத்தை சார்ந்த வாலாட்டி பறவையாகும். இது குறிப்பாக காடுகளில் காணப்படும் வளரியல்பு உடையவை ஆகும். இதன் இனப்பெருக்கமானது கிழக்கு ஆசியா, இந்தியா, இந்தோனிசியாவில் நடைபெறுகிறது.
பெயர்கள்
தமிழில்          :கொடிக்கால் வாலாட்டி
ஆங்கிலப்பெயர்  :Forest Wagtail
அறிவியல் பெயர் :Dendronanthus indicus
உடலமைப்பு
இதன் உடல் நீளம் சுமார் 17 செ. மீ. ஆகும். உடலின் மேற்பகுதி ஆலிவ் பழுப்பு. கீழ்ப்பகுதி வெளிர் மஞ்சள் தோய்ந்த வெண்மை நிறம். தொண்டையின் கீழ்ப்பகுதியில் காணப்படும் பிறை வடிவிலான இரண்டு கருப்புத் திட்டுகளையும் இறக்கைகளில் காணப்படும் இரண்டு வெண்பட்டைகளையும் கொண்டு அடையாளம் காணலாம்.
காணப்படும் பகுதிகள், உணவு
மேற்குத் தமிழ்நாட்டின் மலைப்பகுதிகளுக்கு வலசை வரும் இது ஏப்ரல் வரை தங்குகின்றது. தனித்தும், சிறு குழுவாகவும், காடுகளில் ஓடும் சிற்றாறுகளை அடுத்தும் காட்டிடையே புழு பூச்சிகளைப் பிடிக்கும். மற்ற வாலாட்டிகளைப் போல வாலை மேலும் கீழுமாக ஆட்டுவதோடு வாலோடு கூட உடம்பையும் பக்கவாட்டில் அசைக்கும் பழக்கம் உடையது. எறும்பு முதலிய புழு பூச்சிகளே இதன் முக்கிய உணவு. இரவில் நாணல்புதர்களிடையேயும் கரும்புக் காடுகளிலும் மற்ற வாலாட்டிகளோடு சேர்ந்து தங்கும்.
மேற்கோள்கள்
பகுப்பு:முதுகெலும்பிகள் பகுப்பு:பறவைகள் பகுப்பு:வாலாட்டிகள் பகுப்பு:தமிழ்நாட்டில் காணப்படும் பறவைகள் பகுப்பு:விழுப்புரம் மாவட்ட ஆசிரியர்கள் தொடங்கிய கட்டுரைகள்
ஒசாரிசாவெயிட்டு
ஒசாரிசாவெயிட்டு (Osarizawaite) என்பது PbCuAl2(SO4)2(OH)6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். சல்பேட்டுக் கனிமமான இது பசுமஞ்சள் நிறத்தில் சாய்சதுரப் படிகங்களாகக் காணப்படுகிறது.
சப்பானின் ஒன்சூ தீவிலுள்ள அகிட்டா மாவட்டத்தில் ஒசாரிசாவா சுரங்கத்தின் ஆக்சிசனேற்ற மண்டலத்தில் 1961 ஆம் ஆண்டு முதன் முதலில் இக்கனிமம் கண்டறியப்பட்டது.
மேற்கோள்கள்
பகுப்பு:சல்பேட்டுக் கனிமங்கள் பகுப்பு:முக்கோணவமைப்புக் கனிமங்கள் பகுப்பு:அலுனைட்டு குழு கனிமங்கள்
ஐரீன் பெர்னாண்டஸ்
ஐரீன் பெர்னாண்டஸ் (பிறப்பு: 18 ஏப்ரல் 1946; இறப்பு: 31 மார்ச் 2014); (மலாய்: Irene Fernandez; ஆங்கிலம்: Irene Fernandez; சீனம்: 艾琳·费尔南德斯) என்பவர் மலேசிய மனித உரிமை செயற்பாட்டாளர்; அரசியல்வாதி.
இவர் மக்கள் நீதிக் கட்சி (Parti Keadilan Rakyat; People's Justice Party) உச்ச மன்றத்தின் உறுப்பினராகவும்; அரசு சாரா நிறுவனமான தெனாகானித்தாவின் (Tenaganita) இயக்குநராகவும் இருந்தவர்.
மலேசியாவில் புலம்பெயர்ந்த தொழிலாளர்கள் மற்றும் அகதிகளின் உரிமைகளைப் பாதுகாப்பதற்காக தெனாகானித்தா அரசு சாரா நிறுவனம் உருவாக்கப் பட்டது.
பெண்களுக்கு எதிரான வன்முறைகளுக்கு எதிராகப் போராடியவர். புலம்பெயர் ஏழைத் தொழிலாளர்கள் துஷ்பிரயோகம் செய்யப் படுவதை நிறுத்துவதற்காகவும் போராடியவர்.
பொது
1995-ஆம் ஆண்டில், தடுப்பு மையங்களில் புலம்பெயர்ந்த தொழிலாளர்களின் துஷ்பிரயோகம், சித்திரவதை மற்றும் மனிதாபிமானமற்ற நிலைமைகள் எனும் தலைப்பில், புலம்பெயர்ந்த தொழிலாளர்களின் வாழ்க்கை நிலைமைகள் குறித்து ஐரீன் பெர்னாண்டஸ் ஓர் அறிக்கையை வெளியிட்டார்.
சிடீவன் கான் (Steven Gan) எனும் மலேசியப் பத்திரிகையாளரும்; மற்றும் தி சன் (The Sun) எனும் பத்திரிகையின் செய்தியாளர்களும்; ஐரீன் பெர்னாண்டஸுக்கு வழங்கிய தகவலின் அடிப்படையில் அந்த அறிக்கையின் ஒரு பகுதி வெளியிடப்பட்டது.
தடுப்பு முகாமில் கைதிகள் இறப்பு
டைபாய்டு எனும் குடற்காய்ச்சல் மற்றும் பெரிபெரி நோய்களினால் செமினி குடியேற்ற தடுப்பு முகாமில் 59 கைதிகள் இறந்தனர் என்பதற்கான சான்றுகளை தி சன் பத்திரிகையின் செய்தியாளர்கள் முன் வைத்தனர். அதிமாகப் பாதிக்கப் பட்டவர்கள் வங்காளதேசத் தொழிலாளர்கள் என்றும் அந்த அறிக்கையில் கூறப்பட்டு இருந்தது.
அந்த அறிக்கையைப் பத்திரிகையில் வெளியிடுவதற்கு தி சன் பத்திரிகையின் ஆசிரியர்களால் மறுக்கப்பட்டது. அதன் பின்னர் அந்த அறிக்கையை தி சன் பத்திரிகையின் செய்தியாளர்கள் ஐரீன் பெர்னாண்டஸிடம் ஒப்படைத்தனர்.
ஐரீன் பெர்னாண்டஸ் கைது
1996-இல் ஐரீன் பெர்னாண்டஸ் கைது செய்யப் பட்டார். ’தவறான செய்திகளை வெளியிட்டதாக' குற்றம் சாட்டப் பட்டார்.
ஏழு ஆண்டுகள் விசாரணை நடைபெற்றது. அதன் பிறகு 2003-ஆம் ஆண்டில் ஐரீன் பெர்னாண்டஸ் ஒருகுற்றவாளி என நிரூபிக்கப்பட்டு, ஓர் ஆண்டு சிறைத் தண்டனை விதிக்கப்பட்டது. அவர் மேல்முறையீடு செய்தார். அதனால் பிணையில் (ஜாமீன்) விடுவிக்கப் பட்டார்.
ஆனாலும் அவரின் கடவுச் சீட்டு நீதிமன்றத்திடம் ஒப்ப்டைக்கப் பட்டது. 2004-ஆம் ஆண்டு மலேசியப் பொதுத் தேர்தலில், ஒரு நாடாளுமன்ற வேட்பாளராக நியமிக்கப் படுவதில் இருந்து தடுக்கப் பட்டார்.
ரைட் வாழ்வாதார விருது
2005-ஆம் ஆண்டில், அவருக்கு ரைட் வாழ்வாதார விருது வழங்கப்பட்டது. பெண்களுக்கு எதிரான வன்முறைகள்; புலம்பெயர் ஏழைத் தொழிலாளர்கள் மீதான துஷ்பிரயோகங்கள்; இவற்றைத் தடுப்பதற்கான அவரின் துணிச்சல் மிக்க பணிக்காக அந்த விருது வழங்கப் பட்டது.
ஐரீன் பெர்னாண்டஸின் மேல்முறையீடு, கோலாலம்பூர் உயர்நீதிமன்றத்தில் 2008 அக்டோபர் 28-ஆம் தேதி மீண்டும் தொடங்கியது.
நீதிபதி முகமது அபாண்டி அலி
2008 நவம்பர் 26-ஆம் தேதி, நீதிபதி முகமது அபாண்டி அலி, ஐரீன் பெர்னாண்டஸின் தண்டனையை ரத்து செய்து அவரை விடுதலை செய்தார். அந்த வகையில் ஐரீன் பெர்னாண்டஸின் பதின்மூன்று ஆண்டுகால நீதிமன்ற வழக்கு ஒரு முடிவுக்கு வந்தது.
2014 மார்ச் மாதம் 31-ஆம் தேதி இதயச் செயல் இழப்பால், தம்முடைய 68-ஆவது வயதில், செர்டாங் மருத்துவமனையில் காலமானார்.
பெண்களின் வன்முறைகளுக்கு எதிராகப் போராடியவர்
அன்னாரின் மறைவு ஒரு பேரிழப்பாகும். பெண்களுக்கு எதிரான வன்முறைகளுக்கு எதிராகப் போராடியவர். புலம்பெயர் ஏழைத் தொழிலாளர்கள் துஷ்பிரயோகம் செய்யப் படுவதை நிறுத்துவதற்காகப் போராடியவர்.
ஐரீனுக்கு மூன்று பிள்ளைகள். தவிர பல வளர்ப்பு குழந்தைகள் உள்ளனர். அவர் உயர்நிலைப் பள்ளி ஆசிரியராக தன் வாழ்க்கையைத் தொடங்கியவர். இருப்பினும் 1970-இல் தன் ஆசிரியர் பணியைத் துற்ந்து, சமூகச் சேவைகளில் முழுமையாக ஈடுபட்டார்.
மேற்கோள்
பகுப்பு:மலேசிய மனித உரிமை செயற்பாட்டாளர்கள் பகுப்பு:மலேசியாவில் அரசியல் பகுப்பு:மலேசிய அரசியல்வாதிகள் பகுப்பு:மலேசிய நபர்கள் பகுப்பு:மலேசியப் பெண்கள்
சுக்கோவ் வெடிப்புச் செயல்முறை
சுக்கோவ் வெடிப்புச் செயல்முறை (Shukhov cracking process) என்பது ஒரு வெப்ப வெடிப்புச் செயல்முறையாகும். விளாடிமிர் சுக்கோவ் மற்றும் செர்கை காவ்ரிலோவ் ஆகியோர் இச்செயல்முறையை உருவாக்கினர். பெட்ரோ வேதியியல் தொழிற்சாலைகளுக்கு முக்கியத் தேவையாகக் கருதப்படும் முதல் வெப்ப வெடிப்பு நுட்பங்களை சுக்கோவ் வடிவமைத்து கட்டினார். இவருடைய காப்புரிமை (சுக்கோவ் வெடிப்புச் செயல்முறை-உருசியப் பேரரசு காப்புரிமை எண்.12926, நாள் 1891 ஆம் ஆண்டு நவம்பர் 27 முதல்). இச்செயல்முறை செயற்படத் தொடங்கிய பின்னர் செந்தர எண்ணெய் செயல்முறை காப்புகள் (பர்டன் செயல்முறை-அமெரிக்க காப்புரிமை எண் 1,049,667, நாள் 1913 சனவரி 7) எண்ணெய் சுத்திகரிப்பு தொடர்பானவை பயனற்றதாகப் போயின. 1937 ஆம் ஆண்டில் சுக்கோவின் வெடிப்புச் செயல்முறையானது வினையூக்க வெடிப்பாக மாற்றியமைக்கப்பட்டது. இன்றளவிலும் டீசல் உற்பத்திக்கு வினையூக்க வெடிப்பு செயல்முறையே பயன்படுத்தப்படுகிறது.
மேற்கோள்கள்
பகுப்பு:வேதியியல் செயல்முறைகள் பகுப்பு:எண்ணெய் சுத்திகரிப்பு பகுப்பு:வேதி வினைகள் பகுப்பு:உருசியக் கண்டுபிடிப்புகள்
கைவினைஞர் முன்னேற்றக் கட்சி
அகில இந்திய கைவினைஞர் முன்னேற்றக் கட்சி என்பது தமிழகத்திலுள்ள ஒரு அரசியல் கட்சியாகும். இக்கட்சியின் மாநில பொது செயலாளர் பொன். கனகராஜ் மற்றும் நிறுவனத் தலைவர் விசு சிவக்குமார் ஆவார்கள். விஸ்வகர்ம ஐந்தொழிலாளர்கள் வாழ்வுரிமை மாநாட்டை 2011 பிப்ரவரி 20 ஆம் நாள் திருச்சியில் நடத்தியது.
சான்றுகள்
பகுப்பு:தமிழக அரசியல் கட்சிகள்
கிளேர் ஆர்ம்சுட்டிராங்
கிளேர் ஆர்ம்சுட்டிராங் (Claire Armstrong) ஒரு பிரித்தானியப்  பயில்நிலைப் பெண் வானியலாளர் ஆவார். இவர் மீயொளிர் விண்மீன் வெடிப்பு வேட்டையரான மார்க் ஆர்ம்சுட்டிராங் அவர்களின் மனைவியாவார்; இருவரும் இங்கிலாந்தில் உள்ள கெண்டின் உரோல்வெண்டனில் பணிபுரிகின்றனர். சிறுகோள் 15967 கிளேர் ஆர்ம்சுட்டிராங் இதைக் கண்டுபிடித்த மார்க் ஆர்ம்சுட்டிராங்கால் தனது மனைவியின் பெயரிடப்பட்டது.
மேற்கோள்கள்
பகுப்பு:பிரித்தானிய வானியலாளர்கள் பகுப்பு:பெண் வானியலாளர்கள் பகுப்பு:சிறுகோள் கண்டுபிடிப்பாளர்கள் பகுப்பு:வாழும் நபர்கள்
டெசு-மார்டின் ஆக்சிசனேற்றம்
டெசு-மார்டின் ஆக்சிசனேற்றம் ( Dess–Martin oxidation) என்பது டெசு-மார்டின் பீரியாடினேன் என்ற வினைப்பொருளைப் பயன்படுத்தி முதனிலை ஆல்ககால்களை ஆல்டிகைடுகளாகவும், இரண்டாம் நிலை ஆல்ககால்களை கீட்டோன்களாகவும் மாற்றுகின்ற கரிம வேதியியல் வினையாகும். அமெரிக்க வேதியியலர்களான டேனியல் பெஞ்சமின் டெசுவும் யேம்சு குல்லன் மார்டினும் கண்டுபிடித்த காரணத்தால் இவ்வினை டெசு-மார்டின் ஆக்சிசனேற்ற வினை என்ற பெயரைப் பெற்றது. இவர்கள் 1983 ஆம் ஆண்டில் பீரியோடினேன் வினைப்பொருளைக் கண்டுபிடித்தனர்.
தண்ணீரை உபயோகித்து டெசு-மார்டின் ஆக்சிசனேற்ற வினையை முடுக்கிவிடும் முறையை மேயரும் சிகிரீபரும் செய்து காட்டினர்.
மேற்கோள்கள்
பகுப்பு:கரிம ஆக்சிசனேற்ற வினைகள் பகுப்பு:பெயர் வினைகள்
இரண்டாம் நெக்தனெபோ
இரண்டாம் நெக்தனெபோவின் ஆட்சிக் காலத்தில் போற்றப்பட்ட சிறப்பான எகிப்தியக் கலைகள், பின்னர் எகிப்தை கிரேக்க தாலமி வம்சத்தினர்களுக்கு விட்டுசசெல்லப்பட்டது.
பெலுசியம் சண்டை
கிமு 343-இல் பாரசீகத்தின் அகாமனிசியப் பேரரசர் மூன்றாம் அர்தசெராக்சஸ் படையினர்களுக்கும், பிந்தைய கால எகிப்திய இராச்சியத்தை ஆண்ட 30-ஆம் வம்ச இறுதிப் பார்வோன் இரண்டாம் நெக்தனெபோ  படையினர்களுக்கும் நைல் வடிநிலத்தின் கிழக்கில் அமைந்த பெலுசியம் எனுமிடத்தில் நடைபெற்ற போரில், எகிப்தியர்கள் தோல்வியுற்றனர். இப்போரின் முடிவில் எகிப்தில் எகிப்தியர்களின் பிந்தைய கால இராச்சியத்தின் ஆட்சி முடிவுற்றது.
செக்கரியாவின் பாடல்
செக்கரியாவின் பாடல் என்பது விவிலியத்தின் லூக்கா நற்செய்தி 1:68-79இல் உள்ள பாடலாகும். இப்பாடலை திருமுழுக்கு யோவானின் பிறப்பின்போது அவரின் தந்தை செக்கரியா பாடியதாக விவிலியம் குறிக்கின்றது. கத்தோலிக்க திருச்சபையில் இப்பாடல் திருப்புகழ்மாலையின் காலைப் புகழில் பயன்படுத்தப்படுகின்றது. இது நூர்சியாவின் பெனடிக்ட்டால் முதன் முதலில் இவ்வாறு பயன்படுத்தப்பட்டது. இப்பாடல் ஆங்கிலிக்கம் மற்றும் லூதரனிய சபைகளின் காலை மன்றாட்டிலும் இடம்பெறுகின்றது.
உரை
":இஸ்ரயேலின் கடவுளாகிய
மேற்கோள்கள்
பகுப்பு:கிறித்தவப் பாடல்கள் பகுப்பு:லூக்கா நற்செய்தி
திருவண்ணாமலை மண்டலம்
திருவண்ணாமலை மண்டலம் என்பது தமிழ்நாட்டில் உள்ள மண்டலங்களில் ஒன்று.
மறுசீரமைப்பு
சேலம் மற்றும் நாமக்கல் மாவட்டங்கள் புதிதாக அமையவுள்ள சேலம் மண்டலத்தில் இணையவுள்ளன.
பகுப்பு:தமிழ்நாடு மண்டலங்கள்
சின்ன பச்சைக்காலி
சின்ன பச்சைக்காலி (Marsh Sandpiper) என அழைக்கப்படுவது உள்ளான்களில் ஒரு சிற்றினமாகும். இது ஒரு கரையோரப் பறவையாகும்.
பெயர்கள்
தமிழில்          :சின்ன பச்சைக்காலி
ஆங்கிலப்பெயர்  :Marsh Sandpiper
அறிவியல் பெயர் :Tringa stagnatillis
உடலமைப்பு
25 செ.மீ. - சாம்பல் பழுப்பு நிற உடல் கொண்ட இதன் முன் நெற்றி, கண்புருவம், தலையின் பக்கங்கள், பின்முதுகு, பிட்டம் ஆகியனவும், மார்பு, வயிறு, வாலடி ஆகியனவும் தூய வெள்ளை நிறங் கொண்டவை.
காணப்படும் பகுதிகள் ,உணவு
குளிர்காலத்தில் வலசை வரும் இதனைக் குளங்கள், ஏரிகள் ஆகியவற்றின் நீர்ப்பரப்பின் ஓரங்களிலும் நீர்தேங்கி நிற்கும் நெல்வயல்களிலும் பரவலாகக் காணலாம். சிறிது உப்பான நீர் தேங்கியுள்ள பகுதிகளில் விரும்பித் திரிவது. ஆகஸ்ட் இறுதியில் வரத் தொடங்கும் இவை மே முதல் வாரத்தில் திரும்பிவிடும். இனப் பெருக்கம் செய்வதில் ஈடுபடாத சில, கோடையிலும் இங்கே தங்கிவிடுகின்றன. 1962இல் கோடியக்கரையில் காலில் வளையம் அணிவிக்கப்பட்ட இரு பறவைகள் 5100 கி.மீ. தொலைவுக்கு அப்பால் ரஷ்யாவில் மீண்டும் பிடிக்கப்பட்டுள்ளன. தலையும் அலகும் முழுவதும் மூழ்கும்படி நீர் பரப்பில் இறங்கி இரை தேடவும் செய்யும். சிறுநத்தை, புழு பூச்சிகள் இதன் முக்கிய உணவு எழுந்து பறக்கும் போது ச்சீ வீப், ச்சி வீப் எனக் குரல் கொடுக்கும்.
வெளி இணைப்புகள்
பகுப்பு:உள்ளான்கள் பகுப்பு:தமிழ்நாட்டில் காணப்படும் பறவைகள் பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள் பகுப்பு:ஐரோவாசியப் பறவைகள்
சிமியோனின் பாடல்
சிமியோனின் பாடல் (Nunc dimittis ) என்பது விவிலியத்தின் லூக்கா நற்செய்தி 2:29-32 வரை உள்ள பாடலாகும். இது பொதுவாக இலத்தீனில் Nunc dimittis என்னும் துவக்க வரிகளால் அறியப்படுகின்றது. இப்பாடல் இறைவேண்டலை முடிக்கும்போது, குறிப்பாக திருப்புகழ்மாலையின் இரவு இறைவேண்டலில் பயன்படுத்தப்படுகின்றது.
மோசேயின் சட்டப்படி தூய்மைச் சடங்கை நிறைவேற்றவேண்டிய நாள் வந்தபோது குழந்தையை ஆண்டவருக்கு அர்ப்பணிக்க இயேசுவின் பெற்றோரான மரியாவும் யோசேப்பும் எருசலேம் கோவிலுக்கு அவரை கொண்டு சென்றார்கள். அப்போது எருசலேமில் சிமியோன் என்னும் ஒருவர் இருந்தார். 'ஆண்டவருடைய மெசியாவைக் காணுமுன் அவர் சாகப்போவதில்லை' என்று தூய ஆவியால் உணர்த்தப்பட்டிருந்தார். அந்த ஆவியின் தூண்டுதலால் அவர் கோவிலுக்கு வந்திருந்தார். திருச்சட்ட வழக்கத்திற்கு ஏற்பச் செய்ய வேண்டியதைக் குழந்தை இயேசுவுக்குச் செய்து முடிக்கப் பெற்றோர் அதனை உள்ளே கொண்டுவந்தபோது. சிமியோன் குழந்தையைக் கையில் ஏந்திக் கடவுளைப் போற்றி இப்பாடலைப்பாடியதாக விவிலியம் விவரிக்கின்றது.
பாடல்
திருப்புகழ்மாலையிலும், விவிலிய பொது மொழிபெயர்ப்பிலும் உள்ள இப்படலின் வடிவம்:
மேற்கோள்கள்
பகுப்பு:கிறித்தவ இறைவேண்டல்கள் பகுப்பு:லூக்கா நற்செய்தி பகுப்பு:நற்செய்தி நிகழ்வுகள் பகுப்பு:கிறித்தவப் பாடல்கள்
சி. பங்காரு பத்தர்
பத்தொன்பதாம் நூற்றாண்டில் புதுவையில் பொற்கொல்லர் மரபில் பிறந்தவர். கல்வே கல்லூரியின் தமிழாசிரியராக இருந்தவர்.புதுவைத் தமிழ்ச் சங்கத்தின் தலைவராகவும், புதுவையில் வெளியான 'கலைமகள்' என்ற இலக்கிய இதழுக்கு ஆசிரியாராகவும் சிறப்புடன் பணியாற்றி தமிழுக்குப் பெருமை சேர்த்தவர்.இவர் புரட்சிக் கவிஞர் பாவேந்தர் பாரதிதாசனின் ஆசிரியர் மற்றும் வழிகாட்டி ,இவரிடம் பாரதிதாசன் உயர்நிலைக் கல்வி பெற்றார். இவர் புலவர் பங்காரு பத்தர் என்றும் ,செந்தமிழ் இருப்பே என்றும் மற்றும் மகாவித்துவான் பங்காரு பத்தர் என்றும் சிறப்புடன் அழை க்கபபட்டவர்.
பகுப்பு:தமிழறிஞர்கள்
அனிதா குப்தா
அனிதா குப்தா (Anita Gupta) இந்தியாவைச் சேர்ந்த ஒரு சமூக தொழில்முனைவோர் ஆவார். இயற்கை விவசாயியாகவும் பழங்குடி ஆர்வலராகவும் இவர் இயங்கி வருகிறார். 50,000 எண்ணிக்கைக்கும் மேற்பட்ட கிராமப்புற பெண்களுக்கு பயிற்சி அளிக்க ஏற்பாடு செய்துள்ளார்.
வாழ்க்கை
குப்தா ஒரு ஏழ்மையான குடும்பத்தில் இருந்து வந்தவராவார். தனது குழந்தைகளைப் பெற்றெடுக்க அழைத்துச் சென்ற பெண்ணை ஒரு தாத்தா அடிப்பதை இவர் கண்டார். சிறுமி கல்வியறிவு பெற்றிருந்தால், தாத்தாவின் துன்புறுத்தலை எதிர்க்க அவளுக்கு அதிகாரம் கிடைத்திருக்கும் என்று தான் நினைத்ததாக பின்னர் இவர் கூறினார்.
பீகாரில் உள்ள போச்பூரில் இருந்து அனிதா குப்தா வந்தார். அங்கு 50,000 எண்ணிக்கைக்கும் மேற்பட்ட கிராமப்புற பெண்களுக்கு கைவினைப் பொருட்கள், குச்சிகள் மற்றும் நகைகள் உருவாக்குதல் ஆகிய தொழில்களில் பயிற்சி அளித்துள்ளார்.
1993 ஆம் ஆண்டு இவருக்கு பத்து வயதாக இருந்தபோது இவரும் இவரது சகோதரரும் போச்பூர் மகிளா கலா கேந்திரா என்ற அமைப்பை உருவாக்கினர், அனிதா குப்தா பின்னர் இவ்வமைப்பின் தலைவராகப் பணியாற்றினார். இவ்வமைப்பு பணம் சம்பாதித்தால், தங்கள் குழந்தைகளை பள்ளிக்கு அனுப்ப முடியும் என்று சொல்லி பெண்களை பணம் சம்பாதிக்க ஈடுபட ஊக்குவிக்கும் அமைப்பாகும். அரசாங்கத்திடம் இருந்து பணம் பெறும் வகையில் சங்கமாகப் பதிவு செய்தபோது அமைப்பு மாற்றப்பட்டது. அர்ராவில் அமைந்துள்ள இந்த அமைப்பு 10,000 பெண்களுக்கு வேலைவாய்ப்பை உருவாக்கியுள்ளது என்று கூறுகிறது. அனிதாவின் நிறுவனம் டாடா சமூக அறிவியல் நிறுவனத்திலும்,  மற்றும் கைவினைப் பொருட்கள் மேம்பாட்டு ஆணையரகத்திலும்  பங்குதாரராக சேர்த்துக் கொள்ளப்பட்டது.
மேற்கோள்கள்
பகுப்பு:வாழும் நபர்கள் பகுப்பு:இந்தியர்கள் பகுப்பு:நாரி சக்தி விருது பெற்றவர்கள் பகுப்பு:பீகார் நபர்கள் பகுப்பு:1980கள் பிறப்புகள்
ஓதெட்டே பான்சில்கான்
ஓதெட்டே பான்சில்கான் (Odette Bancilhon) (பிறப்பு: 22 செப்டம்பர் 1908 – 1998) ஒரு பிரெஞ்சு வானியலாளர் ஆவார். இவர் அல்சியர்சு வான்காணகத்தில் 1930 களிலும் 1940 களிலும் செய்த பணியால் புகழ்பெற்றவர். அங்கு இவர் 1333 செவெனோலாஎனும், கல்லால் ஆகிய யூனோமிய சிறுகோளை முதன்மைச் சிறுகோள்பட்டையில் கண்டுபிடித்தார்t. இவர் தனது வெளியீடுகள் அனைத்தையும் வானியலில் அன்றிருந்த வழக்கப்படி, ஓ.பான்சில்கான் என்ற பெயரில் வெளியிட்டார்.
இவர் பின்னர் தன்னுடன் பணிபுரிந்த ஆல்பிரெடு சுகிமிடு என்பவரை 1940 களில் மணந்தார். பிறகு, இவர் ''ஓ. சுகிமிடு பான்சில்கான்'' என வழங்கப்பட்டார்.
இவருடன் பணிபுரிந்த உலூயிசு பாயர் என்பவரால் 1951 இல் கண்டுபிடிக்கப்பட்ட முதன்மைப்பட்டைச் சிறுகோளாகிய 1713 பான்சில்கான், இவரது பெயால் வழங்குகிறது.
மேற்கோள்கள்
பகுப்பு:பிரெஞ்சு வானியலாளர்கள் பகுப்பு:சிறுகோள் கண்டுபிடிப்பாளர்கள் பகுப்பு:1908 பிறப்புகள் பகுப்பு:1998 இறப்புகள் பகுப்பு:பிரெஞ்சுப் பெண் அறிவியலாளர்கள் பகுப்பு:பெண் வானியலாளர்கள்